Narodna skupština
20150415

Budući da nije jasno zbog ovog drugog dela, sa svim ovlašćenjima i obavezama inspektora, da li se na taj način ovlašćenje takvog službenika proširuje i na ovlašćenje izricanje upravnih mera, smatramo da je potrebno dodati stav koji smo predložili i kako smo ga formulisali. Vlada je odbila amandman sa čudnim obrazloženjem da se davanje ovlašćenja službeniku koji nije inspektor da vrši inspekcijski nadzor, kao i ovlašćenja lica koje nije inspektor da obavlja pojedine stručne poslove inspekcije ima smatrati izuzetkom koji će se primenjivati restriktivno pod opravdanim okolnostima. Postavljam pitanje, prvo – ko garantuje restriktivnu primenu ove norme? Da li je igde postavljena neka garancija da će se ta norma zaista restriktivno primenjivati­­­­­­? Drugo, još važnije rešenje iz prethodnog zakona može dovesti do opasnih posledica, jer nadzor vrši službenik koji nema položen ispit za inspektora znači da nije dovoljno kvalifikovan, nema znanje, veštine i iskustva inspektora, a moći će da nalaže upravne mere. Zahvaljujem na pažnji.